El programa “Amb la salut, pas a pas” torna a Burjassot per a incentivar l’exercici en els majors
2025-07-24

Després del descans estival, és hora de reprendre rutines i bons hàbits que repercutisquen a gaudir de cossos i ments quant més saludables millor. Per això, a Burjassot es reprén el reeixit programa “Amb la salut, pas a pas”, amb el qual s’incentiva a la ciutadania, principalment a les persones majors, a eixir de casa per a practicar la caminada a l’aire lliure i en companyia.

Impulsat des del Centre de Salut d’Especialitats del municipi, en col·laboració amb la regidoria de Sanitat de l’Ajuntament de Burjassot, dirigida per Isabel Mª Mora, els passejos saludables tornen als matins, a partir del dimarts 19 de setembre, en tres horaris diferents. Hi haurà un grup de caminadores i caminadors, els dimarts i dijous a les 10 h, en la Granja; un altre grup els dimecres a les 9.30 h al Parc de L’Eixereta i un tercer grup, els divendres també a les 9.30 h, en el Centre Social Díaz-Pintado.